**Продаване на ненужното- Все по- популярно става да продаваш ненужното в интернет, а не само да купуваш. Коледните празници ни затрупват с излишни или повтарящи се предмети, които само ще събират прах. Едно разрешение на този проблем е препродаването им в интернет. По този начин, не само, че премахваме излишните подаръци, но е възможно и да възвърнем част от инвестицията си в коледни подаръци за приятели.**

**Достъпни цени/Конкуренция: Друго интересно предимство на тази търговия е, че наличието на конкуренция води до по- достъпни артикули. Ясно е, че ако трябва нещо да се продаде бързо, то ще бъде пуснато по- евтино от най- ниската конкуренция. Това също прави стоките по- достъпни.**

**Нови приятелства : Колко ли е лесно да се сприятелиш с някой от сайта за покупко- продажба? Може да е лесно, може да е и трудно. След дълъг опит в покупките може да се направи извод, че има хора, които всеки път търсят подобни стоки. Съвсем нормално е тези хора да се повтарят при еднотипните стоки. Ден след ден, седмица след седмица „оферирайки” едни и същи предмети, рано или късно тези хора ще се срещнат. Но кой от тях е продавач и кой е купувач? Това не е особено важно. Важното е, че и в този ден те ще изпълнят желанието си да продадат или съответно купят поредната най- вероятно ненужна вещ. Тази мания, интернет пазаруването, все повече влияе на живота ни. Фикс идеята- „да купя”, се загнездва все по- надълбоко в съзнанието ни и ни кара да правим странни неща, като натискане на F5 през 10 секунди или да станем много добри приятели с човека от куриерската фирма.**

**Пестене на време : Този вид пазаруване пести много време. Това е така, защото не прекарваме часове лутайки се между различни врати, ходейки от мол в мол, купувайки си всичко от различно място. Тази форма на пазаруване е много по- икономична откъм време, пари и стрес.**

**Друго предимство е фактът, че няма кой да те притиска да направиш покупка. На всеки се е случвало да му стане неудобно, че излиза от магазина, след като е седял там 40 минути, без да си купи нищо.Пазаруването от интернет не е задължаващо. Имаме възможност да видим предложения на различни потребители, без да получим критичен поглед от тях, ако не направим покупка**

**Едно от най- големите предимства е, че в сайтовете за препродаване могат да се намерят предмети, които не се намират в магазините. Някои хора търсят по- стари модели, други само уникати, произведени в малко бройки. В сайтовете всеки може да намери, това което търси. Когато има търсене има и предлагане.**